Tere tulemast vaatama saadet "Evangeelium Andrew Wommackiga"
mis räägib Jumala armust ja tingimusteta armastusest.
Siin aga Andrew Wommack isiklikult.
Tere tulemast vaatama taas me saadet!
Jätkan endiselt teemal "Jüngerdav evangelism".
Mu meelest on kõik eelnevad saated olnud täis väelist õpetust.
Paljud võivad ehk imestada, et kiidan omaenda õpetust,
aga ma tõesti usun sellesse.
Sest kui see ei õnnistaks mind, miks peaks see siis teidki õnnistama?
See teema on muutnud mu elu kõige täiega
ja ma usun, et Jumala süda on selle taga.
Jumal ei igatse vaid puudutada inimesi
ja lihtsalt ilmutada end neile,
aga Ta igatseb isikliku ja lähedase suhte järele meiega,
mis saab tulla vaid me meelte uuendamise kaudu
nagu Roomlastele 12:2 seda ütleb.
See omakorda aga tähendab jüngriks ja õpilaseks olemist.
See tähendab uurida Jumala Sõna ja muuta oma mõtteviisi.
Sa ei saa elada Jumalaga ja omada lähedast suhet Temaga,
kui sa ei muuda oma mõtteviisi.
Aamose 3:3 küsitakse:
"Kas kaks kõnnivad koos, ilma et oleksid ühel nõul?"
Jumal elab aususe, väärikuse, moraalsuse ja kõige sellise järgi.
Meid aga on õpetatud valetama, petma,
seadma ennast esikohale ja lööma teistele noaga selga.
Paljude me suhtumised on täiesti vastupidised Jumala omadele,
mistõttu kuniks me ei joonda oma mõtlemist Jumala sarnaseks
ega näe asju nii nagu Tema neid näeb
ehk siis - kuniks meist ei saa Tema jüngrid,
ei koge me ka seda lähedust Jumalaga,
mis on meile kättesaadav.
Mainisin ühes varasemas saates piiblisalmi Johannese 3:16,
mis on enamusele inimestest tuttav.
"Sest nõnda on Jumal maailma armastanud,
et ta oma ainusündinud Poja on andnud,
et ükski, kes temasse usub, ei hukkuks,
vaid et tal oleks igavene elu."
Ütlesin selle salmi raames seda,
et selle mõte ei peitu su pattude andestamises,
et säästa sind hukka minemast,
vaid selle mõte peitub igavese elu saamises.
Johannese 17:3 aga ütleb,
et igavene elu tähendab Jumala tundmist
väga lähedasel ja isiklikul moel läbi Jeesuse Kristuse.
Nii et kui näha Jeesust igavese elu definitsiooni taga
ja siduda see Johannese 3:16'ga,
siis Jeesuse tuleku eesmärk oligi see,
et me võiks olla lähedased Tema ja Ta Isaga.
Teadsite te aga, et neid kristlasi on ülivähe,
kellel on väga isiklik, lähedane, ja rahuldustupakkuv suhe Jumalaga.
Ehk teisisõnu - väga vähe on kristlasi, kes kogevad igavest elu
ja selle täit eesmärki.
Miks?
Sest see pole kunagi olnud eesmärk.
Kogudus on muutnud standardit,
väites, et Jeesuse tuleku ja pääste tõeline eesmärk
on andestada sulle su patud ja aidata sul taevasse jõuda.
Kuid see pole see, mida Johannese 3:16 ütleb
või mida Jeesus ütleb.
Jah, Jeesuse maa peale tuleku põhjus
oli ka su pattude andestamine, et sa ei läheks hukka,
aga Ta tuleku tegelik põhjus oli hoopis see,
et võiksid omada väga lähedast ja isiklikku suhet Temaga.
Kogudused aga ei kuuluta seda.
Roomlastele 10:17 ütleb,
et usk tuleb kuuldust ja kuuldu Jumala Sõnast.
Kui me ei kuuluta Jumala Sõna põhjal lähedase suhte omamisest Jumalaga,
jüngriks olemisest
ning võiduka ja rikkaliku elu omamisest...
Kui me ei kuuluta sellest,
et see kõik on pääste eesmärk juba nüüd ja praegu siin maa peal,
siis pole ka inimestel usku sellesse.
Paljude me vaatajate jaoks on mu öeldu täiesti šokeeriv,
sest te saite päästetud selleks, et mitte põrgusse minna.
Kartsite, et saate peale surma oma pattude eest karistada,
mistõttu tegitegi Jeesusest oma elu Issanda,
et saada oma patud andeks ja pääseda taevasse.
Nii on te jaoks šokeeriv kuulda,
et võiksite kogeda ka tervenemist, võite, rõõmu, rahu ja väge
ning lähedast suhet Jumalaga juba nüüd ja praegu.
Te pole sellest varem kuulnud ja seetõttu pole teil ka usku sellesse.
See pole isegi enamus kristlaste eesmärk.
Kogudus pole seda küll meelega teinud,
aga kogudus on muutnud põhjuse, miks tulla Jumala juurde,
püüdes aitada teid taevasse ja säästa teid põrgust.
Seda tehes aga
on nad ühtpidi ise hävitanud koguduses käijate arvu.
Sest kui eesmärk on leida andestust, et mitte mina põrgusse,
siis kui inimene saabki selle andestuse kätte,
kaob tal igasugune motivatsioon liikuda kuhugi edasi.
"Ma sain, mida tahtsin.
Tean, et kui suren, lähen taevasse, nii et mis mõtet on enam kirikus käia,
kuuldes nädalast nädalasse, kuidas päästetud saada.
Ma juba olen päästetud."
Nii on palju uuestisündinud kristlasi, kes ei käi koguduses,
kuna neile öeldi, et peamine eesmärk on saada päästetud
ja pääseda põrgu asemel taevasse.
Ja kuna neil on see nüüd käes,
siis miks peaks veel kuhugi edasi liikuma?
Kogudused poleks kunagi tohtinud
kuulutada vaid pattude andestusest taevasse saamise nimel,
vaid me oleks pidanud kuulutama jüngriks saamisest.
Või nagu Jeesus ütles Matteuse 28:20:
"...ja õpetades neid pidama kõike, mida mina olen teil käskinud!"
See peaks olema me eesmärk.
See muudaks kõike, kui me teeks sellest lähtuvalt jüngreid.
Don, kes aitas mul selle jüngri-kursuse kokku panna,
oli suurem evangelist kui mina.
Ta käis parkides ja koputas inimeste uste taga.
Ma olen seda ka palju teinud,
olles koputanud päevas sadadele ustele,
aga aja möödudes liikusin ma rohkem jüngerdamise poole,
tegeledes inimestega, kel juba oli suhe Jumalaga.
Don aga käis uste taga ja tunnistas inimestele.
Samas oli see ärritav ta jaoks,
sest isegi, et ta paluski paljudega päästepalve,
siis nähes neid millalgi uuesti, polnud nende elus midagi muutunud.
Jumal pani mulle südamele panna kokku jüngerlus-kursus,
mille eesmärk pole minna välja ja saada inimesed päästetud
ehk siis nö teha vastpöördunuid,
vaid selle eesmärk on teha inimesest jünger,
mille käigus inimene peaks leidma ka suhte Jumalaga,
et järgida Jeesuse õpetusi.
Inimesel endal on seda võimatu üksi teha.
Nii et mina ja Don panime selle kursuse kokku
ja ka õpetasime selle põhjal.
Don rakendas seda ikka kohe täiega ja selle kohta on ka palju tunnistusi.
Üks neist aga puudutas eriliselt mu südant.
Don koputas ühe korteri ukse taga ja selle asemel, et öelda inimesele:
"Te lähete põrgusse,
mistõttu parandage meelt või põlege igavesti!",
mis tõmbaks absoluutselt igaühele bloki peale
ja seaks inimesed kaitsepositsioonile,
tõrjudes su hoobilt eemale, sest nad ei taha kogeda hukkamõistu,
siis Don ütles selle asemel hoopis: "Ma olen Jeesuse Kristuse jünger.
Ta armastab teid ja soovib teid aidata,
mistõttu on teil mingeid muresid või vajadusi?
Rahamuresid?"
Nii andis Don inimestele ka raha või toitu
ja kui inimesed olid haiged,
küsis, kas ta võiks palvetada nende eest.
Mis iganes olukorrad ka polnud.
Kord taas ühe mehe ukse taga olles
teatas mees talle, et ta on töötu ja vajab tööd.
Mees oli oma selga vigastanud ega olnud kõige töövõimelisem,
mistõttu ta soovis, et Don palvetaks ta eest.
Ta kutsus Doni sisse
ja Don hakkas talle tervenemisest õpetama.
Ta jagas talle, mida Jumala Sõna ütleb
ja kuidas Jumal soovib, et ta oleks terve,
sest Jeesus kandis ta haigused ristipuul.
Paljud me vaatajad ei teeks seda,
mõeldes: "Ma ei räägiks kellelegi neist hüvedest
ja asjadest, mida Jeesus teeb, kui nad ei saa esmalt päästetud."
Don aga kõnetas seda meest tolle vajaduse põhiselt.
Selle asemel, et öelda:
"Paranda meelt, või sa põled põrgus!",
uuris ta hoopis välja selle inimese vajadused.
See on see, mida ka Jeesus tegi.
Jeesus läks pimeda mehe juurde ja kuulutas talle tervenemist.
Ja alles siis, kui mehe silmad avanesid,
õpetas Ta sellele mehele, kuidas omada suhet Jumalaga.
Jeesus kasutas imesid kui kõliseva kellana,
mis püüdis inimeste tähelepanu ja tõmbas neid Tema ligi.
Ja alles seejärel Ta õpetas neid.
Olen jaganud mitmeid kirjakohti selle kohta,
kuidas Jeesus õpetas neid nii sünagoogides kui inimeste kodudes
Jeesus õpetas inimesi
ja mitte alati isegi kohe taevast ja põrgust.
Ta tegeles algul inimeste reaalsete olukordadega.
Enamus inimesi usub, et Jumal on olemas
ja nad usuvad, et kui nende asjad pole Jumalaga korras...
Neil võib sellest "korras olemisest" olla erinev arusaam,
aga nad usuvad, et kui nende asjad pole Jumalaga korras,
lähevad nad põrgu.
Enamus inimesi usub nii.
Nii peaks see ka motiveerima neid otsima ja leidma päästet,
aga enamus inimesi pole pikalt ette mõtlejad
ja nad tõrjuvad mõtted igavikust eemale,
arvates, et see kõik on nii kauges tulevikus.
Enamus inimesi maadleb sellega, et igapäeva elugagi hakkama saada.
Nende maine elugi on juba põrgu.
Neil on oma abielu ja lastega probleeme,
neil on rahalisi ja tervise probleeme.
Nii on nad nii keskendunud tänasega hakkama saamisele,
et nad isegi ei mõtle igavikule.
Nad peaks, aga nad ei tee seda.
Nii et selle asemel, et rääkida neile igavikust,
millele enamus inimesi nagunii ei mõtle,
tõrjudes selle eemale ja keskendudes vaid praegusele,
siis nii tasuks ka meil keskenduda nende praegustele vajadustele.
"On su ihus mõnda haigust?
Jeesus võib tervendada su."
On neid, kes naeravad selle välja,
aga on ka neid, kes tunnevad huvi selle vastu.
Ja siis pole muud, kui vaid jagada oma tunnistust sellest,
kuidas Jeesus on sind tervendanud.
See püüab inimeste tähelepanu ja avab neid vestluseks.
Nad küsivad: "Aga kuidas ma võiks sellest osa saada?"
ja siis sa hakkadki jüngerdama neid.
Hakkad õpetama neile, mida Jumala Sõna ütleb
ja kuidas me peame selle oma suuga välja kuulutama.
Jätkates selle inimese vajaduste rahuldamist -
puudutagu see siis ta finantse, tervist, abielu, suhteid, tööd vms. -
neid teemasid läbi käies jõuab see inimene punkti,
kus ta peab ületama end ja laskma endal kogeda Jumalat,
kes muudab neid, et ta saaks uskuda
ja suudaks järgida kõike, mida Jumal on öelnud.
See on see, mida Don tegi.
Ta hakkas tegelema selle mehega,
kel oli seljavigastus ja kes ei saanud töötada.
Ta hakkas õpetama nii seda meest kui tolle elukaaslast,
kellega nad polnud veel abielus.
Selle asemel aga, et neid hukka mõista
ja öelda: "Te lähete põrgu!
Mis mõttes te elate lihtsalt koos? Peate koheselt meelt parandama!",
oli Don lihtsalt armastav nende suhtes.
Ta käis nende juures ja oli seal tunni või paar,
samal ajal, kui nad olid vahel pilves, sest olid tarbinud narkootikume.
Don aga jüngerdas neid - inimesi, kes polnud uuestisündinud,
kes elasid vabalt koos ja tarbisid narkootikume.
Don aga õpetas neile Jumala Sõna.
Nad said nii õnnistatud sellest,
et kutsusid teda järgmine nädal taas tagasi.
Don läks ja õpetas neile rahaasjadest ja Jumala uskumisest ka selles vallas.
Samal ajal aga ka praktilist rahaga ümber käimist.
Nad kutsusid teda mitmeid nädalaid tagasi,
kuniks korraga Don mõistis,
et nende südames on rohkesti viha ja kibestumist
ja nad peavad parandama meelt sellest.
Nii jagas ta neile tähendamissõna kadunud pojast,
kes pöördus tagasi oma isa juurde ja oli valmis hakkama ta sulaseks.
Ta ei oodanud isegi enam, et olla poeg,
aga ta oli valmis olema tavaline sulane.
Don lasi Stevel endal lugeda seda lugu Piiblist
ja kui Steve jõudis kohani, kus noorem poeg ütles:
"Ma tean, mida ma teen!
Lähen tagasi oma isa juurde ja ütlen talle,
et ma pole küll väärt olema ta poeg,
aga kui ta laseb mul oma sulanegi olla,
olen sellega rahul."
Don peatas Steve'i selle koha peal ja küsis: "Steve, mis sa arvad,
kuidas isa sellele reageerib?"
Steve vastas vastavalt sellele, kuidas ta isa oli teda kohelnud
ja millised olid üldse ta kogemused inimestega olnud.
Ta ütles: "Isa ütleb raudselt:
"Oled raisanud kogu oma päranduse ja ma ei taha sind enam kunagi näha!
Ma ei taha sinuga mingit pistmist teha!"
Steve jätkas rääkimist viisil nagu teda oldi koheldud,
mispeale Don ütles: "No loe edasi."
Steve luges järgmise salmi,
kus isa nägi juba kaugelt oma poega tulemas.
Ta jooksis oma pojale vastu, langes talle kaela ja suudles teda.
Ta andis pojale sõrmuse sõrme ja uhke rüü selga,
tappes nuumvasika ja korraldades poja auks uhke peo.
Lugedes seda kõike jäi Steve seisma ja ütles: "See pole võimalik!
Don, kas sa tahad öelda,
et see on viis, kuidas Jumal mind vastu võtaks,
isegi, et elan vabalt ühe naisega koos ja tarbin uimasteid?
Isegi, et olen teinud kõikvõimalikku.
Kas sa tahad tõesti öelda, et Jumal kohtleks ka mind nii?"
ja Don lihtsalt vastas:
"No loe veelkord, sest see on see, mida Jumal ütleb."
Steve luges seda veelkorra
ja siis see mees, kes oli uimastite laksu all,
langes oma põlvedele ja hakkas hüüdma Jumala poole:
"Oo Jumal, kui tegid seda tolle kadunud poja heaks,
siis usun, et võtad ka minu vastu."
Ta hüüdis Jumala poole ja sai päästetud,
saades hoobilt ka uimastitest vabaks ja pea selgeks.
Vaid paar nädalat hiljem sai ta ristitud,
sest Don oli õpetanud neile ristimisest ja Jumala seaduste järgimisest
Vaid kuu või paar hiljem Steve abiellus oma elukaaslasega
ja nad ei elanud enam vaid lihtsalt koos.
Nende elud said totaalselt muudetud.
Nad said päästetud, täidetud Püha Vaimuga ja terveks.
Steve leidis ka töö.
Seda jada võiks jätkata,
kuid see kõik sai alguse mitte taevast ja põrgust kuulutades,
mis pole iseenesest ka täitsa vale ja neil on oma tõepõhi all,
aga see sai alguse nende vajaduste täitmisest
ja nende teenimisest-aitamisest.
Kas pole võrratu?
See on see, mida jüngerdamine endast kujutab.
Inimesed ei pööraks kunagi selga, kui küsiksid neilt,
on neil mõni vajadus, mille eest saaksid palvetada.
"Jumal armastab sind ja tahab õnnistada sind."
Võid läheneda ükskõik, millise eluviisiga inimestele.
Jah, on ka inimesi, kes on 100% Jumala vastu
ja nii võid ka kogeda teatud vastuseisu.
Aga kui küsiksid kasvõi tänaval kellegi käest:
"Kas saaksin palvetada te eest? On teil mõnda vajadust?
Jumal armastab teid ja tahab aidata teid,
mistõttu kuidas saaksin teile abiks olla?"
Tea, et enamus inimesi - ka neid, kes ei tea Jumalast midagi,
on nõus, et palvetad nende eest.
"Jaa, mul on raskusi!
Võite palvetada mu rahaasjade, tervise või abielu eest.
Mu lapsed valmistavad mulle peavalu."
Nii saad palvetada inimeste eest ja teenida neid selle kaudu,
tehes neist seeläbi ka jüngrid.
Ja keset seda protsessi pole neil muud valikut,
kui hüüda mingi hetk Jumala poole,
et kogeda Tema andestust ja elumuutvat väge.
Sest see on ainus viis, kuidas olla Tema jünger.
Sa ei saa järgida Jeesuse eeskuju ja õpetusi
omaenese jõus ja väes.
Sa vajad selleks Jumala väge.
Sa pead saama päästetud, et olla võimeline seda tegema.
Sellise lähenemisviisi puhul inimestele
ei palu nad ainuüksi päästepalvet, et saada, mida nad tahavad
ja mille osas neil on ainuüksi usku, kuna nad ongi vaid päästest kuulnud.
Nii nad lihtsalt unustavad Jumala peale päästepalvet,
lootes pääseda peale surma taevasse, kuna nad on ju palunu päästepalve.
Tegelik eesmärk aga kogu selles loos peaks olema saada jüngriks
ja õppida kõiki asju, mida Jeesus meid on käskinud.
Kui see on nii, siis peale seda,
kui inimene on saanud terveks, leidnud töö
või näinud oma abielu paranemas,
siis see inimene ei piirdu vaid sellega, kuna see polnud peamine eesmärk.
Peamine eesmärk on õppida tundma kõiki neid asju,
liikuda edasi ja olla nagu Jeesus, omades lähedast suhet Temaga.
Kui me kristlastena suudaks seda teha,
muudaks see täiega seda,
kuidas inimesed võtavad Jeesuse vastu.
Jagaksin siinkohal teiega Danoni tunnistust,
kes tuli meie piiblikooli ja koges seda kõike.
Täna paljundab ta seda kõike, millest ma olen rääkinud,
meie piiblikoolides Jacksonvilles ja Orlandos, Floridas.
Nii et vaadake seda väikest videotunnistust
ja ma olen tagasi peale seda.
2. Timoteose 2:2:
Ja mida sa minult oled kuulnud paljude tunnistajate kuuldes,
see anna ustavate inimeste hoolde, kes edaspidi sobivad õpetama ka teisi.
Saage tuttavaks maailma muutjate Danon ja Amanda Winteriga,
kes elavad Jacksonvilles, Floridas.
Dan juhtis 90'ndatel
nii surfi- ja rannaevangelisatsiooni teenistust
kui ka kristlastest sportlaste teenistust.
Kuuldes aga igapäevaselt Andrew raadiosaateid,
polnud enam miski endine.
Dan teadis, et ta suhe Jumalaga peab muutuma sügavamaks.
Ta jättis kõik
ja liitus Carise piiblikooliga Colorado Springsis,
et järgida oma igatsust.
Lõpetades kooli 2002. a., ütles Dan Andrewle,
et Jumal tahaks,
et sama kool saaks rajatud ka ta kodulinna Jacksonville'i.
Andrew teenistusel aga polnud 2002. aastal veel
ühtki piiblikooli haru.
Nii pidi Danoni nägemus ootama aastaid oma aega.
See unistus täitus 2006. aastal,
mil kogu Andrew teenistus ja piiblikool said uutesse ruumidesse.
Andrew kutsus Danoni tagasi Colorado Springsi,
et läbida seal vajalik väljaõpe kõigile piiblikooli haru juhtidele.
Teadsin, et see, milleks Jumal on mind kutsunud,
vajab tugevamat ja kindlamat alust.
Ta tõesti igatses
omada sügavamat arusaamist Jumala Sõnast.
Tahtsin elada välja Jumala Sõna
ja mitte omada vabandusi väetule kristlusele.
Tahtsin kütta kõige täiega ja omada väge oma sõnade taga.
See on see, mida Jeesus tegi,
nägin, kuidas Andrew seda tegi ja ma tahtsin ka õppida seda tegema.
Charise Piiblikool on kui eriüksuse väljaõppe keskus.
Sa tõesti õpid seal, kuidas avaldada mõju ja muuta midagi
Hiljem 2006. aastal sündiski Charise Piiblikool Jacksonvilles
ja Danonist ning Amandast said selle juhid.
Kool on tänaseks üha kasvamas ja selle on lõpetanud juba 4 lendu.
Lõpetajad teevad jüngreid, kus iganes nad ka ei käiks.
Danon keskendub täiega suhetele ja üks-ühele suhtlemisele.
Õpime elementaarset jüngerdamist
ja kõige tegemist, mida Jeesus käskis meil teha,
nähes Jumalat tegutsemas ja elusid muutumas.
Jacksonville'i 2-aastane õppeprogramm
järgib Colorado piiblikooli eeskuju.
2. õppeaastal toimub oluline misjonireis.
Oma viimasel misjonireisil külastas Jacksonvillei piiblikool
poiste erikooli Dominikaani Vabariigis.
Enne nende sealt lahkumist
võtsid kõik seal elavad 33 poissi Jeesuse oma Päästjana vastu.
Danon ja Amanda on rajanud juba ka teise kooli,
mis asub Orlandos, Floridas,
kuid nende visioon ulatub kaugemalegi.
Tore on näha muudetud elusid ja imesid.
Näha, kuidas perekonnad muutuvad
ja kuidas Jumal laiendab oma tööd Jacksonvillest Orlandosse.
Mõtteis on veel ka Tampa.
Charise piiblikool muudab inimesi - seestpoolt väljapoole
ja kui nad saavad muudetud,
siis see ei muuda vaid nende elu paremaks,
aga nad saavad puudutada ka teisi.
Charise Piiblikooli ülemaailmne teenimistöö
muudab Danoni ja Amanda läbi 2. Timoteose 2:2
ehedaks reaalsuseks Floridas.
Soovides rohkem infot me Florida kooli kohta,
külasta ekraanil nähtavat kodulehte.
Nii imeline, mida Jumal on tegemas läbi Danoni ja Amanda!
Mäletan, kui Danon me piiblikooli tuli.
Ta küll armastas Jumalat, aga ta elus oli ka probleeme.
Nii pidi ta lausa peale esimest aastat kooli pooleli jätma
ja minema hoolitsema oma pere eest ning ajama teatud asjad korda.
See oli üks protsess, aga temast sai jünger.
Tänu sellele kogevad Danon ja Amanda rõõmu Issandas
ja palju muudki,
jagades seda kõike teistegagi.
Ja see on just see, mida püüan teile selgeks teha -
Jumal on kutsunud meid tegema jüngreid.
Kui kuuleksite ühe teise paari lugu, mida ka hiljaaegu jagasime.
Nad elasid vaid kiviviske kaugusel me Jacksonville'i piiblikoolist,
millega nad liitusid ja mis muutis nende elu täiega.
Seda kõike aga tänu Danonile ja Amandale,
kes nendega tegelesid.
Jumal võib muuta ka sinu elu ja teha sinust jüngri.
Ta igatseb seda isegi rohkem kui sa ise.
Nii ei pea sa kuidagi midagi anuma ega mõtlema, kuidas seda teha,
sest tegu on protsessiga, mille osas Jumal ise sind aitab.
Pead vaid Temaga koostööd tegema.
Andrew õpetusseeria "Jüngerdav evangelism"
on saadav kas CD'na või DVD'na.
Tellimisel tuleb täpsustada, kas soovite CD'd või DVD'd.
Esimene CD kogu seeriast on "Vajadus jüngerluse järele"
Täpsem tellimisinfo ekraanil.
Kogu kursus on tellitav ka paketina,
mis kätkeb endas 48't õppetundi ja on koostatud selliselt,
et igaüks saab nende abil
jõuda ükskõik, kus ja millal mõne uskmatuni,
jüngerdada mõnda uut usklikku
või kasvada koos teistega Issandas.
Kõik need õppetunnid on koondatud ühte raamatusse,
aga neid on võimalik trükkida ka CD pealt PDF-failidena.
Kogu see väärtuslik materjal
on saadaval nii inglise kui hispaania keeles.
Ka on võimalik tellida seda kursust kui osana jüngerlusõpetuse seeriast.
Kui nõustud Andrewga, et peame tegema jüngreid
ja mitte vaatama vaid, kuidas saada vastpöördunuid,
siis julgustame sind tellima endale kogu selle seeria.
Lisaks jüngerdava evangelismi kursusele
kätkeb see seeria endas ka kolme teist õppematerjali.
"Uus sina ja Püha Vaim", "Pingevaba muutumine"
ja "Vaim, hing ja ihu".
Need materjalid aitavad sul läbida kõige olulisemaid samme,
et saada jüngriks ja jüngerdada ka teisi.
Kogu see seeria on tellitav ekraanil nähtava kodulehe kaudu.
Ekraanil on kõik kontaktandmed, mille kaudu võtta ühendust.
Loodame sinust kuulda juba täna!
Ühtlasi tahame teavitada sind Andrew eesootavatest koosolekutest,
mille kohta leiad täpsemat infot www.awme.net
Täpsem info kõige kohta on leitav www.awme.net
Uudiseid Andrew teenistuselt
2006. a. toimus kinnisvara turul plahvatus
ja kinnisvara hinnad hüppasid lakke.
Majandus aga kukkus kokku.
Olime üks esimesi piirkondi, kes sellega tugevalt pihta sai.
9-10 panga tegevus kukkus kokku
ja nad panid kõik samal nädalal oma uksed kinni.
Mul aga oli neis pankades üle miljoni dollari jagu võlgu.
Kõik mu rahad, mis mul olid, haihtusid õhku.
Mul polnud mingeid säästusid.
Kõik, mis meil oli olnud ja mida olime nautinud,
sai meilt üle öö ära võetud.
Saamaks osa kogu sellest loost, külasta ekraanil nähtavat kodulehte,
klikkides vasakul tulbas "Ministry news" lingile
ja seejärel "Today's TV news story".
Saada teada, mis toimub
Andrew teenistuse ja piiblikooli maailma muutjate eludes!
Andrew teenistuse ajakirjad on loetavad ka Andrew kodulehel.
Kliki me kodulehel vasakus tulbas lingile "Extras"
ja seejärel jälle vasakus tulbas "Online magazines".
Sealt leiad paljud me aastate-tagused ajakirjad
ja palju põnevat lugemist.
Uuri lähemalt me kodulehe kaudu.
Muuda oma elu
Muuda maailma
Tõlge: Anne-Ly Raukas
Andrew Wommack Teenistus